《富池镇上感怀》
宋代·董嗣杲

流民土著两纷纷，朝暮惟知射利勤。
隔县小家多钓弋，近沙虚地少耕耘。
望中红叶秋何极，直北黄云路不分。
僻处绝无佳客过，酒边安得有新闻。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。